ষষ্টীর বাকি এখনও ২দিন। কিন্তু শহরবাসীর জন্য মেট্রোর পুজো পরিষেবা এবার শুরু হয়ে যাচ্ছে রাত পোহালেই। মানে আগামিকাল, চতুর্থীর দিন থেকে। মেট্রো কর্তৃপক্ষের তরফে একথা জানানো হয়েছে।
 ওয়েব ডেস্ক : ষষ্টীর বাকি এখনও ২দিন। কিন্তু শহরবাসীর জন্য মেট্রোর পুজো পরিষেবা এবার শুরু হয়ে যাচ্ছে রাত পোহালেই। মানে আগামিকাল, চতুর্থীর দিন থেকে। মেট্রো কর্তৃপক্ষের তরফে একথা জানানো হয়েছে। একটি নির্দেশিকা বের করে চতুর্থী থেকে দশমী পর্যন্ত, কোনদিন কটা থেকে কটা পর্যন্ত মেট্রো চলবে, তা জানানো হয়েছে। নির্দেশিকায় বলা হয়েছে- চতুর্থী, পঞ্চমী ও ষষ্ঠীর দিন মেট্রো চলবে সকাল সোয়া ৭টা থেকে রাত ১০টা ১০ পর্যন্ত। তারপর সপ্তমী, অষ্টমী ও নবমীর দিন মেট্রো চলবে বেলা ১টা ৪০ থেকে ভোর ৪টে পর্যন্ত। সারারাত মানুষের ঠাকুর দেখতে যাতে কোনও অসুবিধা না হয়, সেদিকে নজর থাকবে পুরোদমে। যাত্রীস্বাচ্ছন্দ্যে কোনও আপোস করা হবে না। এমনটাই জানানো হয়েছে মেট্রোর তরফে। এরপর দশমীর দিনও মেট্রো চলবে বেলা ১টা ৪০ থেকে। তবে সেদিন আর সারারাত নয়। মেট্রো চলবে রাত ১০টা পর্যন্ত।